Na podlagi Statuta Občine Dol pri Ljubljani (Uradni list RS, št. 3/18-UPB2), Pravilnika o sofinanciranju programov društev, neprofitnih in humanitarnih organizacij in društev v Občini Dol pri Ljubljani (Uradni list RS, št. 31/2017) in Proračuna Občine Dol pri Ljubljani za leto 2022 (Uradni list RS, št. 15/22), objavljam

**JAVNI RAZPIS**

**ZA SOFINANCIRANJE PROGRAMOV DRUŠTEV, NEPROFITNIH IN HUMANITARNIH ORGANIZACIJ IN DRUŠTEV V OBČINI DOL PRI LJUBLJANI ZA LETO 2022**

1. *Naročnik javnega razpisa*

Naročnik javnega razpisa je Občina Dol pri Ljubljani, Dol pri Ljubljani 1, 1262 Dol pri Ljubljani.

1. *Predmet javnega razpisa*

Predmet javnega razpisa je sofinanciranje letnih programov izvajalcev, ki vzpodbujajo lokalno prebivalstvo k izvajanju aktivnosti lokalnega in širšega pomena, na najrazličnejših področjih dejavnosti.

1. *Razpisni pogoji*

 Na javni razpis se lahko prijavijo društva, ki izpolnjujejo naslednje pogoje:

* Imajo sedež v Občini Dol pri Ljubljani,
* so registrirani po Zakonu o društvih,
* imajo zagotovljene možnosti (materialne, kadrovske in organizacijske) za uresničitev načrtovanih aktivnosti na svojem področju,
* imajo urejeno evidenco o članstvu, plačani članarini (oz. podano izjavo, da društvo nima članarine) in ostalo dokumentacijo, kot določa Zakon o društvih,
* bodo brezplačno sodelovali na prireditvah, ki jih organizira občina, če bodo k temu pozvani,
* imajo najmanj 10 članov,
* imajo najmanj polovico članov iz občine Dol pri Ljubljani,
* pristojnim občinskim organom vsako leto redno dostavljajo poročila o realizaciji programov.

Društvo oziroma organizacija v prvem letu delovanja ne more kandidirati na razpisu za sofinanciranje programov društev.

Društvo oziroma organizacija, s katero je bila pogodba o sofinanciranju programov prekinjena, eno leto (prvi naslednji razpis) ne more kandidirati za sredstva.

Kandidirajo lahko tista društva, ki delujejo v javnem interesu in s svojimi programi ne kandidirajo na drugih javnih razpisih, ki jih razpiše občina Dol pri Ljubljani v letu 2022.

1. *Višina razpisanih sredstev*

Sredstva za sofinanciranje programov, v višini 20.000,00 EUR se zagotavljajo s proračunom Občine Dol pri Ljubljani za leto 2022 (Uradni list RS, št. 15/22) na proračunski postavki 40100.

1. *Obdobje za izvedbo in porabo dodeljenih sredstev*

Prijavljeni programi oz. projekti morajo biti realizirani v letu 2022, zahtevki za izplačila pa vloženi do najkasneje 30.11.2022.

1. *Razpisni rok*

Rok za prijavo na javni razpis je 30.6.2022.

1. *Način dostave vloge za sofinanciranje programov*

Vlogo za sofinanciranje programov mora predlagatelj izpolniti na prijavnih obrazcih (razpisna dokumentacija) in zraven predložiti vsa pripadajoča in zahtevana dokazila.

Vlogo je potrebno poslati na naslov: Občina Dol pri Ljubljani, Dol pri Ljubljani 1, 1262 Dol pri Ljubljani, v zaprti ovojnici s svojim naslovom in s pripisom »JR SOFINANCIRANJE DRUŠTEV 2022 – NE ODPIRAJ«.

Šteje se, da je vloga prispela pravočasno, če je bila oddana zadnji dan roka za oddajo vlog na pošti s priporočeno pošiljko ali če je bila oddana v sprejemni pisarni Občine Dol pri Ljubljani, Dol pri Ljubljani 1, 1262 Dol pri Ljubljani, do zaključka uradnih ur občine na zadnji dan roka za oddajo vlog.

1. *Odpiranje in obravnava prispelih vlog ter obveščanje o izidu javnega razpisa*

Odpiranje, pregled in ocenitev prispelih vlog ter določitev predloga višine sofinanciranja opravi tričlanska strokovna komisija, ki jo s sklepom imenuje župan.

O izidu razpisa in višini dodeljenih sredstev bodo vlagatelji obveščeni predvidoma v 30 dneh po končanem razpisu.

1. *Navedba oseb, pooblaščenih za dajanje informacij*

Informacije in navodila za sodelovanje pri javnem razpisu dobijo zainteresirani kandidati na sedežu Občine Dol pri Ljubljani, Dol pri Ljubljani 1, Dol pri Ljubljani. Kontaktna oseba: Ana Biser, telefonska številka: 01 530 3254, e-mail: ana.biser@dol.si

1. *Informacije o razpisni dokumentaciji*

Predlagatelji lahko razpisno dokumentacijo prevzamejo v času uradnih ur na sedežu Občine Dol pri Ljubljani, Dol pri Ljubljani 1, Dol pri Ljubljani. Razpisna dokumentacija je na voljo tudi na spletni strani Občine Dol pri Ljubljani, na povezavi [www.dol.si](http://www.dol.si) .

Številka: 093-0005/2022-2

Datum: 25.4.2022

 OBČINA DOL PRI LJUBLJANI

 Željko Savič, župan